Jégkorongblog » Bajnokot avatnak a harmadosztályban
Bajnokot avatnak a harmadosztályban Hblog 2015. ápr. 11. szombat, 10:10 2015. ápr. 11. szombat, 12:12Szombaton játsszák az OB III. helyosztóit a Megyeri úton.
Befejeződött az OB III. alapszakasza. A 8 csapatos mezőny 14 fordulót, azaz egy oda-vissza kört játszott. Sajnos egy mérkőzést nem játszottak le, több pedig zöld asztalnál dőlt el. Három csapat emelkedett ki a mezőnyből, a címvédő MAC-MHC, a KMH és a Hargitai Farkasok egymás között osztotta el az első három helyet. Őket tisztes távolból követte az UTE Amatőr, majd következik a Fehérvári Jegesmedvék és a Jászberény, végül a Ferencváros-Jégveled és az ESMTK Pingvinek. A két utolsó helyezett számára az alapszakasz végén befejeződött az idény, a többiek a hagyományos egynapos helyosztó tornán döntik el a helyezéseket.
A program 13:15-kor a Fehérvári Jegesmedvék és a Jászberény meccsével kezdődik, ezt 15:45-kor a Hargitai Farkasok–UTE Amatőr meccs követi. A döntőt a MAC-MHC és a KMH játssza 18:15-től. Egy éve remek színvonalú, izgalmas játékkal lepte meg a közönséget a döntő mezőnye, az akkori tapasztalatok alapján érdemes kilátogatni a hokiszurkolóknak, már csak azért is, mert egy héttel Krakkó előtt lassan mindenkinek fel kell venni a ritmust.
Cimkék: bajnokságok, döntő, OB IIITweetTumblr